Document ID: 32004R0128

Κανονισμός (ΕΚ) αριθ. 128/2004 της Επιτροπής
της 23ης Ιανουαρίου 2004
για την τροποποίηση του κανονισμού (ΕΟΚ) αριθ. 2676/90 περί καθορισμού κοινοτικών μεθόδων ανάλυσης που εφαρμόζονται στον οινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), και ιδίως το άρθρο 46 παράγραφος 3,
Εκτιμώντας τα ακόλουθα:
(1) Η μέθοδος μέτρησης του αλκοολικού τίτλου των οίνων με υδροστατικό ζυγό εκσυγχρονίστηκε και επικυρώθηκε σύμφωνα με αναγνωρισμένα διεθνή κριτήρια. Η νέα περιγραφή της εγκρίθηκε από το Διεθνές Γραφείο Αμπέλου και Οίνου στη Γενική του Συνέλευση του 2003.
(2) Η χρήση της συγκεκριμένης μεθόδου μετρήσεων μπορεί να καταστήσει απλούστερο και ακριβέστερο τον έλεγχο του κατ' όγκον αλκοολικού τίτλου των οίνων και να αποτρέψει τις αντιδικίες που οφείλονται στην εφαρμογή μεθόδων ελέγχου μικρότερης ακρίβειας.
(3) Πρέπει να προστεθεί στο κεφάλαιο 3 του παραρτήματος του κανονισμού (EΟΚ) αριθ. 2676/90 της Επιτροπής(2) η εκσυγχρονισμένη περιγραφή της ανωτέρω μεθόδου, συνοδευόμενη από τις πειραματικές τιμές των παραμέτρων επικύρωσής της.
(4) Ο κανονισμός (ΕΟΚ) αριθ. 2676/90 πρέπει να τροποποιηθεί αναλόγως.
(5) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (EΟΚ) αριθ. 2676/90, το κεφάλαιο 3 "Αλκοολικός τίτλος" τροποποιείται ως εξής:
1. Στην παράγραφο 2, το σημείο 2.3.2 διαγράφεται.
2. Μετά την παράγραφο 4, παρεμβάλλεται ως παράγραφος 4α το κείμενο που παρατίθεται στο παράρτημα του παρόντος κανονισμού.
3. Στην παράγραφο 5, το σημείο 5.2 "Πυκνομετρία με υδροστατικό ζυγό" διαγράφεται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 2004.

Labels: 3
17
16